|  |  |
| --- | --- |
|  |  |
| Vabariigi Valimiskomisjoninfo@valimised.ee |  Meie 26.08.2025 nr 4-9/25/865-1 |

|  |  |
| --- | --- |
| **Valimisreklaamide paigaldamisest**  |  |

Peatselt toimuvad kohaliku omavalituse volikogu valimised ja sellel eelneb valimisagitatsiooni aeg. Varasemad valimised on näidanud, et valijate tähelepanu saamiseks paigaldatakse välireklaame suurema liiklussagedusega teede äärde. Enamasti on tegemist riigiteedega, kus teeomaniku ülesandeid täidab Transpordiamet. Poliitilised välireklaamid ei ole keelatud aga nende paigaldamiseks tee kaitsevööndisse tuleb saada teeomaniku luba. Nii saame ühiselt tagada ohutu liiklemise riigiteedel. Seepärast peame oluliseks juhtida tähelepanu mõnele nõudele ja anda asjakohaseid juhiseid.

Liiklusseaduse (LS) järgi on valimisreklaam liiklusväline teabevahend ning seda võib paigaldada riigitee kaitsevööndisse ainult Transpordiameti loal. Avalikult kasutatava tee kaitsevöönd on üldjuhul tänavatel kuni 10 m, põhimaanteedel kuni 50 m ja teistel maanteedel kuni 30 m. See on laieneb mõlemale poole teed ja arvestatakse äärmise sõiduraja välimisest servast. Täpsema teabe tee kaitsevööndi ulatuse osas leiab Maa- ja Ruumiameti geoportaali kitsenduste või teeregistri kaardirakendusest.

Enne valimisreklaami paigaldamist riigitee äärde tuleb esitada taotlus Transpordiametile ([Blanketid | Transpordiamet](https://transpordiamet.ee/uudised-ametist-ja-kontakt/dokumendid/blanketid#liikluskorraldus-maa)). Taotlusele lisada ka asukohajoonis ja reklaami eskiisjoonis.

Reklaami kujundamisel ja paigaldamisel avalikult kasutatava tee äärde tuleb järgida ka LS § 53 toodud nõudeid: ei eksita liiklejat ega varja tema eest liikluskorraldusvahendit, ei raskenda liikluskorraldusvahendi eristamist, ei ohusta liiklust liikleja pimestamisega ega tähelepanu hajutamisega ning ei piira nähtavust ristmikul, asub teeservast vähemalt 12 m kaugusel. Lisaks nimetatud nõudele võib Euroopa teedevõrgu ehk rahvusvaheliste teede äärde (st kaitsevööndisse) paigaldada liiklusvälise teabevahendi üksnes rööpselt tee teljega. Rahvusvaheliste riigiteede loetelu leiab siit <https://transpordiamet.ee/rahvusvahelised-teed>.

Kõik loata paigaldatud valimisreklaamid peab selle paigaldaja teeomaniku nõudel viivitamatult eemaldama. Kui eemaldamise nõuet eiratakse, siis on teeomanikul õigus valimisreklaamid ise eemaldada ning kõrvaldamise kulud jäävad teabevahendi omaniku kanda.

Reklaami omavolilise paigaldamine teele või tee kaitsevööndisse on LS § 2615 järgi kvalifitseeritav väärtegu, mille üheks kohtuväliseks menetlejaks on Transpordiamet. Nimetatud teo toimepanijat võidakse karistada rahatrahviga (füüsilist isikut kuni 400 eurot, juriidilist isikut kuni 3200 eurot).

Vabariigi Valimiskomisjoni kodulehel avaldatu kohaselt kinnitatakse valimistel osalevate kanditaatide nimekiri 35 päeva enne valimispäeva. Soovime, et kandidaadid saaksid teha oma valimiskampaaniat ja seejuures oleksid teadlikud teede äärde valimisreklaamide paigaldamisega kaasnevatest nõuetest. Seepärast palume edastada käesolev kiri kõigile kandideerijatele st. valimistel osalevatele erakondadele, valimisliitudele ja üksikkandidaatidele.

Lugupidamisega

(allkirjastatud digitaalselt)

Siim Jaksi

Järelevalve osakonna juhataja

Teehoiuteenistus

Teet Sepp

515 0745 teet.sepp@transpordiamet.ee